LATVIJAS REPUBLIKAS MINISTRU KABINETS

2019. gada Noteikumi Nr.

Rīgā (prot. Nr. \_\_\_, \_\_ . §)

**Grozījumi Ministru kabineta 2016. gada 11. oktobra noteikumos Nr. 668 “Energoefektivitātes monitoringa un piemērojamā energopārvaldības sistēmas standarta noteikumi”**

*Izdoti saskaņā ar* [*Energoefektivitātes likuma*](https://likumi.lv/ta/id/280932-energoefektivitates-likums) [*5. panta*](https://likumi.lv/ta/id/280932-energoefektivitates-likums#p5) *ceturto daļu un piekto daļu,* [*6. panta*](https://likumi.lv/ta/id/280932-energoefektivitates-likums#p6) *piekto daļu,* [*10. panta*](https://likumi.lv/ta/id/280932-energoefektivitates-likums#p10) *sesto un septīto daļu,* [*12. panta*](https://likumi.lv/ta/id/280932-energoefektivitates-likums#p12) *ceturto un sesto daļu un* [*15. pant*](https://likumi.lv/ta/id/280932-energoefektivitates-likums#p15)a *pirmo daļu*

1. Izdarīt Ministru kabineta 2016. gada 11. oktobra noteikumos Nr. 668 “Energoefektivitātes monitoringa un piemērojamā energopārvaldības sistēmas standarta noteikumi” (Latvijas Vēstnesis, 2016, 211. nr.; 2019, 73. nr.) šādus grozījumus:

* 1. Izteikt 2. punktu šādā redakcijā:

“2. Valsts iestādei un pašvaldībai, energoefektivitātes pienākuma shēmas atbildīgajai pusei, valsts vai pašvaldības energoefektivitātes fondam, kurā atbildīgā puse ir veikusi iemaksu, lielajam uzņēmumam, kuram ir pienākums veikt obligātu energoauditu, lielajam uzņēmumam, ja tajā ir ieviesta un sertificēta energopārvaldības sistēma vai ieviesta un sertificēta vides pārvaldības sistēma, kas papildināta atbilstoši normatīvo aktu prasībām, lielajam elektroenerģijas patērētājam, kuram ir pienākums ieviest un uzturēt sertificētu energopārvaldības sistēmu, un iestādei, kas piešķīrusi energoefektivitātes uzlabošanas pasākumu īstenotājiem maksājumus no valsts vai pašvaldības budžeta, valsts vai pašvaldības galvojumus, kredītu procentu likmju subsidēšanu, kā arī citu finanšu palīdzību, kas tiek piešķirta vai sniegta no valsts, pašvaldības vai Eiropas Savienības budžeta līdzekļiem un ārvalstu finanšu palīdzības līdzekļiem, ir pienākums piecus gadus saglabāt visu saistīto dokumentāciju par enerģijas ietaupījumu aprēķināšanu, tostarp enerģijas skaitītāju rādījumus un rēķinus par patērēto enerģiju (ieskaitot rēķinus par transporta degvielu).”

1.2. Izteikt 3. punkta ievaddaļu šādā redakcijā:

“3. Būvniecības valsts kontroles birojam (turpmāk – atbildīgā iestāde) ne biežāk kā reizi gadā ir tiesības pieprasīt:”.

1.3. Aizstāt 4. un 5. punktā vārdu “ministrija” (attiecīgā locījumā) ar vārdu “iestāde” (attiecīgā locījumā).

1.4. Aizstāt 7. un 8. punktā vārdu “ministrija” ar vārdu “iestāde”.

1.5. Izteikt 10. punktu šādā redakcijā:

“10. Pēc energoefektivitātes uzlabošanas pasākumu vai projekta īstenošanas turpmākos trīs gadus enerģijas ietaupījumu pārskatu atbilstoši šo noteikumu [1. pielikumam](http://m.likumi.lv/ta/id/285878#piel1) aizpilda iestādes, kuras ir atbildīgas par finansējuma piešķiršanu:

10.1. iestāde, kas energoefektivitātes uzlabošanas pasākumu īstenotājiem piešķīrusi tiešo maksājumu no valsts vai pašvaldības budžeta;

10.2. iestāde, kas energoefektivitātes uzlabošanas pasākumu īstenotājiem piešķīrusi valsts vai pašvaldības galvojumu;

10.3. [Eiropas Savienības struktūrfondu un Kohēzijas fonda 2014.–2020. gada plānošanas perioda vadības likuma](http://m.likumi.lv/ta/id/267471-eiropas-savienibas-strukturfondu-un-kohezijas-fonda-2014-2020-gada-planosanas-perioda-vadibas-likums) [11. panta](http://m.likumi.lv/ta/id/267471-eiropas-savienibas-strukturfondu-un-kohezijas-fonda-2014-2020-gada-planosanas-perioda-vadibas-likums#p11) pirmajā daļā noteiktās iestādes;

10.4. iestāde, kas energoefektivitātes uzlabošanas pasākumu īstenotājiem piešķīrusi kredītu procentu likmju subsīdijas no valsts vai pašvaldību līdzekļiem;

10.5. iestāde, kas energoefektivitātes uzlabošanas pasākumu īstenotājiem piešķīrusi vai sniegusi citu finansiālu palīdzību no valsts vai pašvaldības līdzekļiem;

10.6. iestāde, kas energoefektivitātes uzlabošanas pasākumu īstenotājiem piešķīrusi maksājumus no valsts vai pašvaldības budžeta, valsts vai pašvaldības galvojumus, kredītu procentu likmju subsidēšanu, kā arī citu finanšu palīdzību, kas tiek piešķirta vai sniegta no valsts, pašvaldības vai Eiropas Savienības budžeta līdzekļiem un ārvalstu finanšu palīdzības līdzekļiem tādām aktivitātēm, kas tiešā veidā nav vērstas uz energoefektivitātes uzlabošanu, tomēr sekmē to.”

1.6. Aizstāt 12. punktā vārdus “atbildīgā iestāde” ar vārdiem “iestāde, kas ir atbildīga par finansējuma piešķiršanu”.

1.7. Aizstāt 13.1. apakšpunktā vārdu “ministrija” ar vārdu “iestāde”.

1.8. Aizstāt 14. punktā vārdu “ministrija” ar vārdu “iestāde”.

1.9. Aizstāt 16., 17. un 18. punktā vārdu “ministrija” (attiecīgā locījumā) ar vārdu “iestāde” (attiecīgā locījumā).

1.10. Aizstāt 21., 22. un 23. punktā vārdu “ministrija” (attiecīgā locījumā) ar vārdu “iestāde” (attiecīgā locījumā).

1.11. Aizstāt 25., 26., 27., 28. un 29. punktā vārdu “ministrija” (attiecīgā locījumā) ar vārdu “iestāde” (attiecīgā locījumā).

1.12. Izteikt 30. punktu šādā redakcijā:

“30. Atbildīgā iestāde apkopo un iesniedz Ekonomikas ministrijai Energoefektivitātes likuma 4.1 panta pirmajā daļā minēto informāciju par gadu pirms iepriekšējā kalendāra gada.”

1.13. Aizstāt 32. un 33. punktā vārdus “atbildīgajai ministrijai” ar vārdu “Ekonomikas ministrijai”.

1.14. Aizstāt 1. pielikumā vārdus “atbildīgā iestāde” ar vārdiem “iestāde, kas ir atbildīga par finansējuma piešķiršanu”.

1.15. Aizstāt 2. pielikuma pirmajā piezīmē vārdus “atbildīgā ministrija” ar vārdiem “informācijas sniedzējs”.

1.16. Aizstāt 3. pielikumā vārdus “Ekonomikas ministrijai” ar vārdiem “Būvniecības valsts kontroles birojam” un vārdus “atbildīgās ministrijas” ar vārdiem “atbildīgās iestādes”.

1.17. Aizstāt 5. pielikumā vārdus “Ekonomikas ministrijai” ar vārdiem “Būvniecības valsts kontroles birojam”.

2. Noteikumi stājas spēkā 2020. gada 1. janvārī.

Ministru prezidents A.K.Kariņš

Ekonomikas ministrs R.Nemiro

Iesniedzējs:

Ekonomikas ministrs R.Nemiro

Vīza:

Valsts sekretārs Ē.Eglītis